Breidablikk museum

Redervillaen Breidablikk som ligger på Eiganes i Stavanger er en godt bevart herskapsvilla som ble bygget i 1881–1882 for kjøpmann og reder Lars Berentsen. Villaen er tegnet av arkitekt Henrik Nissen. Breidablikk drives som museum av MUST – Museum Stavanger AS (tidligere stiftelsen Stavanger Museum). Villaen er i sveitserstil med nyromanske og gotiske stiltrekk. Både bygningen og interiørene er preget av høy håndverksmessig kvalitet. Ved hovedbygningen står fremdeles eiendommens gamle hovedhus og låve fra 1852. Låven inneholder en utstilling av jordbruksredskaper og hestekjøretøy, Nå bare i bruk som lagerlokale for de ovenfor nevnte tingene. Parken, som er anlagt av gartner Poul H. Poulsson, er godt bevart i engelsk stil med eksotiske trær og buete grusganger. Eksterne lenker (no) Offisielt nettsted (en) Breidablikk, Stavanger – kategori av bilder, video eller lyd på Commons Breidablikk på nettsiden til Museum Stavanger AS